Document ID: /roh_data/filtered/fineweb-2-filterrobots_roh.jsonl.gz/408

Valladas talianas
L’auter onn 112 vischnancas en il chantun Grischun
Il chantun Grischun dumbra a partir da l'auter onn be pli 112 vischnancas actualmain èn quai anc 114. La regenza ha suttamess al Cussegl grond la missiva per la fusiun da las 3 vischnancas en la Val Mesauc – Leggia, Grono e Verdabbio.
Sco la regenza communitgescha vegn la fusiun da la nova vischnanca da Grono sustegnida cun ina contribuziun da promoziun da 5,4 milliuns francs.
Il Cussegl grond decida la fusiun en la sessiun d’avust. La fusiun duai entrar en vigur l’emprim da schaner 2017.
RR novitads 10:00